# Žepče

| Žepče |
| --- |
| Grad i općina |
|  |
| ZastavaGrb |
|  |
| Država |  Bosna i Hercegovina |
| Entitet | Federacija BiH |
| Kanton | Zeničko-dobojski |
| Uprava |
|  • Načelnik | Mato Zovko (HDZ BiH) |
| Površina |
|  • Ukupno | 283,53 km² |
| Stanovništvo (1991.) | 22.966 |
|  • Gustina | 81/km² |
| Pozivni broj | (+387) 32 |

**Žepče** je grad i središte istoimene općine u Zeničko-dobojskom kantonu, u Bosni i Hercegovini. Smješten je u centralnoj Bosni, na putnoj komunikaciji M-17 (na sredini puta između Zenice i Doboja).

## Historija

Grad Žepče se spominje još za vrijeme Rimskog carstva. Prvi pisani trag datira od 14. 10. 1458. (povelja Stjepana Tomaša), što je i uzeto za Dan Općine Žepče.

Žepče je 1993, tokom Rata u Bosni i Hercegovini, bilo mjesto okršaja između Armije Republike Bosne i Hercegovine (ARBiH) i Hrvatskog vijeća obrane (HVO). Snage HVO-a pokrenule su operaciju protiv ARBiH radi potpune kontrole nad gradom 24. juna 1993. Nakon Dejtonskog sporazuma 1995. godine, grad je postao dio Federacije Bosne i Hercegovine i ušao je u sastav Zeničko-dobojskog kantona.

## Geografija

Kroz Žepče prolazi magistralni put Sarajevo – Zenica – Doboj – Bosanski Brod – Slavonski Brod i željeznička pruga Ploče–Sarajevo–Zenica–Doboj–Modriča–Šamac. Žepče se nalazi između 18° 2’ geografske dužine i 44° 25’ geografske širine te na 219 m nadmorske visine. Općina Žepče broji 30.000 stanovnika i ima 600 privrednih subjekata. Kroz grad protiče rijeka Bosna. Žepče se nalazi u dolini, a okružen je planinama koje su pogodne za planinarenje i lovni turizam. U neposrednoj blizini grada i u samom gradu nalazi se 14 izvora mineralne vode. Jedan od najbogatijih izvora vode nalazi se u naselju Bistrica, 3 kilometra udaljen od Žepča, prema Zavidovićima.

### Klima

Klima u Žepču je, kao i u najvećem dijelu Bosne i Hercegovine, kontinentalna. Karakteristike kontinentalne klime jesu prilično hladne zime i topla ljeta. Klimatološki podaci za Žepče uzeti su s meteorološke stanice Lug-Branković, koja se nalazi nekoliko kilometara sjevernije. Meteorološka stanica je na nadmorskoj visini od 210 m. Vremenska opažanja na stanici izvode se od 1997. godine. Najhladniji mjesec je januar, s temperaturom od –0,2 °C, a najtopliji je august, s 20,5 °C. Apsolutni maksimum postignut je 29. 8. 2003, a iznosio je 40,0 °C. Apsolutni minimum postignut je 13. 1. 2003, s –27,5 °C.

Godišnji hod temperature po mjesecima:

| **Mjesec** | 1. | 2. | 3. | 4. | 5. | 6. | 7. | 8. | 9. | 10. | 11. | 12.
 |
| --- | --- | --- | --- | --- | --- | --- | --- | --- | --- | --- | --- | --- |
| **Temperatura** (°C)
 | –0,4 | 1,6 | 6,0 | 10,0 | 15,6 | 18,9 | 20,4 | 20,3 | 15,1 | 11,4 | 5,8 | 0,3
 |

## Naseljena mjesta

|  |  |  |  |
| --- | --- | --- | --- |
| * Adže
* Balačići
* Begov Han
* Berek
* Biljevine (Biljevina)
* Bistrica
* Bljuva
* Brankovići
* Brezovo Polje
* Čusto Brdo
* Debelo Brdo
* Donja Golubinja
* Donja Ozimica
* Donji Lug
* Donji Šahmani
* Globarica
* Goliješnica
* Golubinja
 | * Gornja Golubinja
* Gornja Lovnica
* Gornji Lug
* Gornja Papratnica
* Grabovica
* Jastrebac
* Kiseljak
* Komšići
* Luke
* Lupoglav
* Ljeskovica
* Ljubatovići
* Ljubna
 | * Matina
* Mračaj
* Novi Šeher
* Opšenik
* Orahovica
* Orčevići
* Osova
* Ostrožnjak (Ostružnjak)
* Ozimica
* Papratnica (dio)
* Pire
* Ponijevo
* Preko
* Radovlje
* Radunice
* Rakovica
* Ravne Donje
* Ravne Gornje
 | * Selište
* Šahmani
* Tatarbudžak
* Varošište
* Vašarište
* Vinište
* Vitlaci
* Vrbica
* Zenički Put
* Želeće
* Željezno Polje
* Žepče
 |

## Stanovništvo

Prema popisu stanovništva iz 1991. općina Žepče imala je 22.966 stanovnika, raspoređenih u 23 naselja. Poslije potpisivanja Dejtonskog sporazuma općina Žepče, u cjelini, ušla je u sastav Federacije Bosne i Hercegovine.

|  |
| --- |
| Nacionalni sastav općina Žepče, popis 1991.
 |
| ukupno
 | 22.966
 |
| Muslimani
 | 10.820 (47,11%)
 |
| Hrvati
 | 9.100 (39,62%)
 |
| Srbi
 | 2.278 (9,91%)
 |
| Jugoslaveni
 | 546 (2,37%)
 |
| ostali, neopredijeljeni i nepoznato
 | 222 (0,99%)
 |

|  |
| --- |
| Nacionalni sastav Grad Žepče, popis 1991.
 |
| ukupno
 | 5.571
 |
| Muslimani
 | 3.367 (60,43%)
 |
| Hrvati
 | 1.450 (26,02%)
 |
| Srbi
 | 270 (4,84%)
 |
| Jugoslaveni
 | 381 (6,83%)
 |
| ostali, neopredijeljeni i nepoznato
 | 103 (1,88%)
 |

## Sport

U Žepču postoji Nogometni klub Žepče, koji se takmiči u Premijer ligi Bosne i Hercegovine.

U košarkaškoj Ligi mladih KS Zenica takmiči se Košarkaški klub Orlovik u pionirkoj, kadetskoj i juniorskoj konkurenciji. Predsjednik kluba je Namik Malićbegović, a Šef stručnog štaba Senad Preldžić

## Značajne osobe

* Nedžad Ibrišimović, bosanskohercegovački književnik

## Vanjske veze

* Zvanična stranica Općine Žepče